ROJNA พุ่งเกือบ 12% คาดเก็งฯขาย TICON ออก
ROJNA พุ่งเกือบ 12% คาดเก็งฯขาย TICON ออก 
4 ต.ค. 2559

ผู้สื่อข่าวรายงานว่า บริษัท สวนอุตสาหกรรมโรจนะ จำกัด (มหาชน) หรือ ROJNA ณ เวลา  11.29 น. อยู่ที่ระดับ 5.70บาท บวก 0.60 บาท หรือ 11.76 % ด้วยมูลค่าซื้อขาย 71.18 ล้านบาทราคาหุ้นบวกแรงในรอบ 2 เดือน โดยนับตั้งแต่หุ้นยืนที่ระดับ 5.70 บาท เมื่อวันที่ 29 ก.ค.59

ขณะเดียวกันเช้านี้ บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON ขอหยุดพักการซื้อขายหลักทรัพย์ตั้งแต่วันที่ 4-7 ต.ค.59 เนื่องจากบริษัทจะมีการประชุมคณะกรรมการบริษัทในวันที่ 7 ต.ค.59 เพื่อพิจารณาตัดสินใจเรื่องสำคัญที่มีผลต่อโครงสร้างการถือหุ้นและบริหารจัดการของบริษัทซึ่งอาจมีผลกระทบต่อการตัดสินใจของนักลงทุนในการซื้อขายหุ้นของบริษัท
ดังนั้น ตลาดหลักทรัพย์แห่งประเทศไทย (ตลท.) จึงขึ้นเครื่องหมาย “SP” เพื่อห้ามการซื้อขายหลักทรัพย์ของ TICON และ DW ที่มี TICON เป็นหลักทรัพย์อ้างอิง สำหรับการซื้อขายหลักทรัพย์
ดังนั้นการปรับตัวแรงของ ROJNA วันนี้อาจจะเกี่ยวกับการขายหุ้นออกมาก็เป็นได้ เพราะอย่าลืมว่า ROJNAเป็นผู้ถือหุ้นใหญ่อันดับ 1 ของ TICON ดังตารางประกอบ
